एमआईआईएम जर्मनी की छोटी और मझौली कंपनियों को आकर्षित करने के लिए समय समय पर वर्कशॉप आयोजित करता है जिसमें जर्मन कंपनियों को भारत के कारोबारी क्षेत्र में उतरने के लिए तैयार किया जाता है. इन वर्कशॉप्स में भारत की परिस्थितियों और चुनौती के बारे में जानकारी दी जाती है. एमआईआईएम पहल के तहत करीब 300 कंपनियों से संपर्क किया गया और उनमें से 72 कंपनियों की मदद की जा रही है जो भारत में निवेश करेगी और इससे में नौकरियों के नए अवसर पैदा होंगे. इससे भारत में 31 नए मैन्युफैक्चरिंग प्लांट लगेंगे, 11 परियोजनाओं का विस्तार होगा और लघु से लेकर मध्यम अवधि के दो नए पायलट प्रोजेक्ट शुरू होंगे.